钦定古今图书集成/明伦汇编/官常典/第740卷 > 宋瑛〈子儒〉
## 钦定古今图书集成/明伦汇编/官常典/第740卷 > 宋瑛〈子儒〉

按《辰州府志》：“瑛，沅陵人。以府贡历升平乐府通判。正
德八年，柳州诸寨洞苗猖獗，抚臣洪范督理剿除，瑛
以捕盗委洞谷九寨，已皆潜遁至杨头寨，寨苗纠合
九寨馀党反攻，瑛力不支，身被数创。越二日，救兵不
至，为苗所杀。子儒痛父阵亡，奋不顾身，同守备李实
随官军直抵苗巢，接战三日，擒其渠魁，苗已骇散。寻”
获父尸，裹负归府，五孔流血，抱尸而死。范曰“瑛为臣
死忠，孺为子死孝。”官给银一百两，扶柩以归。